AP: Bi Hezaran Ukraynî bi Neçarî Vedigerin Malên Xwe yên li Donetskê
Bi deh hezaran Ukraynî vegeriyane civakên gundewarî yan pîşesazî yên nêzî xeta pêşîn ya Donetsekê jiber ku ew nikarin li cihên ewletir bijîn. 
Ajansa nûçeyan ya Associated Press (AP) îro Duşemê ragihand ku bi deh hezaran mirovên ku ji herêma Donetsk ya li rojhilata Ukrayna revîbûn, vedigerin malên xwe yên nêzî enîyên pêş yên şer. AP ragihand ku Ukraynî tevî ku jîyanên xwe dixin xeterîyê vedigerin jiber ku ew nikarin dabara xwe bikin ku li cîhên ewletir yên din bijîn. Anna Protsenko ya 35 salî piştî du rojan vegerîya mala xwe bi mûşekekê hate kuştin. Protsenko tiştê ku karbidestan dixwest kiribû û wê herêma Donetsk ya rojhilata Ukrayna terkandobû dema ku hêzên Rûsî nêzîktir dibûn. Lê, destpêkirina jîyaneke nû li cîhekî din nerehet û biha bû. Protsenko du mehan ew ceribandibû, paşê hat malê ku li bajarê piçûk yê Pokrovskê karekî bibîne. Mîna Protsenko bi deh hezaran Ukraynî vegerîne civakên gundewarî yan pîşesazî yên nêzî xeta pêşîn ya herêmê jiber ku ew nikarin li cîhên ewletir bijîn. Hin Ukraynî yên ku vedigerin ji AP’ê re dîyar kir ku ew wek kesên bi zimanê Rûsî diaxifin li hin heremên welêt baş nehatine dîtin û peşwazî kirin. Lê, pirsgirêka bingehîn nebûna diravê ye ku ew jinûve dest bi jîyanê bikin. Ofîsa şaredarîyê li bajarekî piçûk ya Donetskê texmîn dike ku ji sedî 70 rûniştvanên ku revîbûn, paşve vegerîne.